Weens die uitbreek van die Eerste Wêreldoorlog (1914–1918) en die gepaardgaande Maritz-rebellie (1914), moes Kotzé en sy klasmaats eers wag voor hulle beroep is. Eers op 27 November 1915 is hy te Waterkloof bevestig as predikant van die Gereformeerde kerk Koster in die dae toe die twee gemeentes nog een was. Van Koster was hy die eerste predikant nadat dit in 1914 van Rustenburg afgestig het. Hierna het gevolg Rustenburg van 1921 tot 1946, Swartruggens (tot 1951), Pietersburg (tot 1955) en laastens Ventersdorp (tot 1960).